รัฐภูมิ โตคงทรัพย์

ประวัติ

รัฐภูมิ โตคงทรัพย์ เกิดเมื่อวันที่ 17 พฤศจิกายน พ.ศ. 2527 เป็นบุตรของนางโคมมนต์ ทองมั่ง กับนายเสริมศักดิ์ โตคงทรัพย์ จบการศึกษาระดับอนุบาล และระดับประถมศึกษาถึงมัธยมศึกษาตอนต้นจาก โรงเรียนอำนวยพิทยา และจบการศึกษาระดับมัธยมปลายจาก โรงเรียนจันทร์หุ่นบำเพ็ญ และในระดับปริญญาตรีจาก คณะศิลปศาสตร์ สาขาวิชานิเทศศาสตร์สื่อดิจิตอล วิทยาลัยเทคโนโลยีสยาม
ปริญญาโท คณะบริหารการจัดการ มหาวิทยาลัยศรีปทุม
ฟิล์ม เคยถูกวางตัวให้เป็นนักร้องในวงบอยแบนด์ ชื่อ G-BOYZ สังกัดจีเอ็มเอ็ม แกรมมี่ ร่วมกับ เป๊ก-ผลิตโชค อายนบุตร และ แบงค์-พิสิษฐ คำยอด มีผลงานถึง 2 เพลงด้วยกัน คือเพลง "ยิ้ม ยิ้ม" (ต้นฉบับ ศรีพรรณ ชื่นชมบูรณ์) และเพลง "ไม่รู้จะเลือกใคร" (ต้นฉบับ ชาคริต แย้มนาม) โดยได้ออกมิวสิกวีดีโอเพลงเปิดตัวคือเพลง "ยิ้ม ยิ้ม" แต่ไม่ได้โปรโมทมากนัก จึงไม่ค่อยเป็นที่รู้จัก ภายหลังจึงย้ายมาเป็นนักร้องเดี่ยวในสังกัดบริษัท อาร์เอส จำกัด (มหาชน)
ฟิล์มเป็นตัวแทนในโครงการที่สำคัญต่างๆ อาทิ ได้รับคัดเลือกให้เป็น Brand Ambassador ของมูลนิธิที่อยู่อาศัย (Habitat For Humanity) Thailand  โดยจะทำอย่างต่อเนื่องตลอดทั้งปี 2008 ทั้งในและนอกประเทศ และเข้าร่วมโครงการ เรียนรู้ศิลปะทางการแสดง ที่พัฒนาการการร้องและเต้น ผ่านทางการทำ FILM: The Series, พรีเซ็นเตอร์ งดเหล้าเข้าพรรษา วันพักผ่อน ปลอดเหล้า จัดโดย กรมควบคุมโรค กระทรวงสาธารณสุข เป็นต้น
ในวันพุธที่ 3 ตุลาคม พ.ศ. 2561 ฟิล์มได้สมัครเป็นสมาชิก พรรคพลังท้องถิ่นไท ซึ่งมีนาย ชัชวาลย์ คงอุดม หรือ ชัช เตาปูน อดีต ส.ว. กทม. และอดีตบรรณาธิการบริหาร หนังสือพิมพ์สยามรัฐ เป็นผู้ก่อตั้ง
กระทั่งวันศุกร์ที่ 2 พฤศจิกายน พ.ศ. 2561 ในการประชุมวิสามัญใหญ่ของพรรคพลังท้องถิ่นไท ฟิล์มได้รับเลือกให้เป็นรองโฆษกพรรค  โดยในตอนแรกฟิล์มตัดสินใจลงสมัคร ส.ส.กทม. แต่ในภายหลังได้ถูกขยับขึ้นไปอยู่ในระบบบัญชีรายชื่อในลำดับที่ 8 แต่ไม่ได้รับการเลือกตั้ง เนื่องจากพรรคพลังท้องถิ่นไทได้ที่นั่ง ส.ส. บัญชีรายชื่อเพียง 3 ที่นั่ง
กระทั่งวันศุกร์ที่ 12 กรกฎาคม พ.ศ. 2562 ฟิล์มได้ตัดสินใจยื่นหนังสือลาออกจากการเป็นรองโฆษกพรรคและสมาชิกพรรคพลังท้องถิ่นไททำให้พ้นจากการเป็นกรรมการบริหารพรรคพลังท้องถิ่นไท โดยให้เหตุผลว่าอุดมการณ์ของตัวเองกับทางพรรคไม่ตรงกัน ต่อมาในวันจันทร์ที่ 19 สิงหาคม พ.ศ. 2562 ฟิล์มพร้อมด้วยนายชัยวัฒน์ ชัยจินดาวัฒน์ อดีตเลขาธิการพรรคภาคีเครือข่ายไทย และนายณัฐพงศ์ รอบคอบ อดีตสมาชิกพรรคพลังท้องถิ่นไท ได้เดินทางมายังที่ทำการ พรรคเพื่อไทย เพื่อสมัครเป็นสมาชิกพรรคโดยฟิล์มได้สมัครสมาชิกแบบตลอดชีพ โดย นาวาอากาศเอกอนุดิษฐ์ นาครทรรพ เลขาธิการพรรคสวมเสื้อคลุมและ คุณหญิงสุดารัตน์ เกยุราพันธุ์ ประธานยุทธศาสตร์พรรคติดเข็มกลัดให้ฟิล์ม

กรณีเป็นข่าวฮือฮา

เมื่อกลางปี พ.ศ. 2553 ได้ตกเป็นข่าวฮือฮาว่าทำ แอนนี่ บรู๊ค อดีตนักแสดงและนางแบบตั้งครรภ์ จนได้คลอดบุตรชายออกมาคนหนึ่ง โดยไม่รับผิดชอบใด ๆ ซึ่งทางแอนนี่กล่าวว่า ฟิล์ม ได้ตั้งชื่อเล่นให้กับลูกชายคนนี้ว่า "น้องสตาร์" ซึ่งทางฟิล์มได้แถลงข่าวยอมรับว่าเคยคบหากับแอนนี่จริง แต่ปฏิเสธที่จะรับเป็นลูก โดยยืนยันให้ทางแอนนี่ตรวจดีเอ็นเอเสียก่อน แต่ทางแอนนี่ไม่ยอม  ซึ่งเรื่องนี้ได้กลายเป็นข่าวทางสังคมที่ฮือฮาข่าวหนึ่งในปีนั้น ท้ายที่สุด ฟิล์มได้ลาบวช ยุติการแสดง และเดินทางไปเรียนต่อที่ประเทศอังกฤษ 
โดยปัจจุบันสรุปได้แล้ว “ว่าน้องสตาร์” ไม่ใช่ลูกของฟิล์มจริงๆ 
เมื่อปี พ.ศ. 2557 ฟิล์ม รัฐภูมิ ได้ถูกจับในประเทศเกาหลีใต้เนื่องจากเล่น #ICEBUCKEKETCHALLENGE
กลางถนน - มีคนแจ้งตำรวจว่ามีคนบ้ามาตะโกนกลางถนนและถอดเสื้อไม่ถูกจับเข้าคุก แต่ปรับเงินเป็นจำนวน 4 พันบาท
ในปี พ.ศ. 2560 ธนาคารแห่งประเทศไทยได้เข้าร้องเรียนต่อกองปราบปราม เนื่องจากเขาทำกิจการบริษัทโดยไม่ได้รับขออนุญาตและดำเนินคดีทั้งทางแพ่งและอาญา
ในวันพุธที่ 3 ตุลาคม พ.ศ. 2561 เขาได้เข้ามาสมัครเป็นสมาชิก พรรคพลังท้องถิ่นไท ซึ่งมี ชัชวาลย์ คงอุดม หรือ ชัช เตาปูน และบุตรชายคืออดีต ส.ส. ชื่นชอบ คงอุดม เป็นแกนนำพรรคในวันพฤหัสบดีที่ 18 กรกฎาคม พ.ศ. 2562 เขาได้ลาออกจากการเป็นรองโฆษกพรรคและเป็นสมาชิกของ พรรคพลังท้องถิ่นไท ด้วยความเห็นทางการเมืองไม่ตรงกันและคำสัญญาที่ให้ไว้กับประชาชน ต่อมาเมื่อวันที่ 19 สิงหาคม พ.ศ. 2562 รัฐภูมิได้เข้ามาสมัครสมาชิกพรรคเพื่อไทย
ในวันที่ 17 ตุลาคม พ.ศ. 2561 พนักงานอัยการสำนักงานคดีเศรษฐกิจและทรัพยากร ได้ยื่นฟ้อง บริษัท เพย์ออล กรุ๊ป จำกัด โดยนายศราวุฒิ นนทะภา กรรมการผู้มีอำนาจ , นายรัฐภูมิ โตคงทรัพย์ หรือฟิล์ม อายุ 33 ปี , นายธเนศ จัตวาพรพานิช อายุ 43 ปี และนายภูมิพัฒน์ ประเสริฐวิทย์ อายุ 38 ปี ในฐานะกรรมการบริษัทฯ เป็นจำเลยที่ 1-4 ในความผิดฐานร่วมกันประกอบธุรกิจบัตรเงินอิเล็กทรอนิกส์โดยไม่ได้รับอนุญาต และร่วมกันประกอบธุรกิจบัตรชำระเงินอิเล็กทรอนิกส์โดยไม่ได้รับอนุญาตเขารับสารภาพงศศาลตัดสินให้ จำคุก 6 เดือน ปรับ 5 หมื่นบาท และเจ้าตัวไม่เคยกระทำความผิด และมีที่อยู่เป็นหลักแหล่ง โทษจำคุกจึงให้รอลงอาญา 2 ปี และต้องมารายงานตัว 1 ปี และบำเพ็ญประโยชน์ 24 ชั่วโมง หลังจากรับสารภาพ